ᱟᱡᱽᱢᱮᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱟᱡᱽᱢᱮᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: AII) ᱫᱚ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮ ᱟᱡᱽᱢᱮᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱮᱛᱚᱦᱚᱵ ᱨᱮ ᱱᱚᱣᱟ ᱫᱚ ᱪᱤᱛᱛᱳᱨᱜᱚᱲ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, ᱚᱦᱢᱚᱫᱟᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, ᱯᱷᱩᱞᱮᱨᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱞᱟᱭᱤᱱ ᱥᱟᱶᱛᱮ ᱢᱤᱴᱚᱨ-ᱜᱮᱡᱽ (MG) ᱥᱴᱮᱥᱚᱱ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱑᱙᱙᱐ ᱥᱮᱨᱢᱟ ᱨᱮ, ᱫᱤᱞᱞᱤ-ᱡᱚᱭᱯᱩᱨ ᱞᱟᱭᱤᱱ ᱟᱨ ᱡᱚᱭᱯᱩᱨ-ᱚᱦᱢᱚᱫᱟᱵᱟᱫᱽ ᱞᱟᱭᱤᱱ ᱫᱚ ᱵᱨᱚᱰ ᱜᱮᱡᱽ (ᱵᱤ.ᱡᱤ.) ᱨᱮ ᱵᱚᱫᱚᱞ ᱞᱮᱱᱟ ᱛᱟᱦᱮᱸᱫ ᱾ ᱛᱚᱵᱮ ᱥᱴᱮᱥᱚᱱ ᱨᱮ ᱯᱷᱩᱞᱮᱨᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱠᱚᱧᱮ ᱥᱮᱱᱚᱜ ᱢᱤᱫ ᱥᱚᱢᱟᱱ ᱵᱤ.ᱡᱤ. - ᱮᱢ.ᱡᱤ. ᱞᱟᱭᱤᱱ ᱛᱟᱦᱮᱸ ᱠᱟᱱᱟ, ᱟᱨ ᱥᱴᱮᱥᱚᱱ ᱛᱟᱭᱚᱢ ᱪᱤᱛᱛᱳᱨᱜᱚᱲ ᱞᱟᱹᱜᱤᱫ ᱮᱢ.ᱡᱤ. ᱞᱟᱭᱤᱱ ᱫᱚ ᱮᱛᱚᱢ-ᱥᱟᱢᱟᱝ ᱥᱮᱫ ᱥᱮᱱᱚᱜ ᱠᱟᱱ ᱛᱟᱦᱮᱸᱫ, ᱡᱚᱠᱷᱚᱱ ᱵᱤ.ᱡᱤ. ᱮᱛᱚᱢ-ᱯᱟᱪᱮ ᱠᱷᱚᱱ ᱵᱤᱣᱟᱨ ᱨᱮᱞᱣᱮ ᱥᱴᱮᱥᱚᱱ ᱟᱨ ᱚᱦᱢᱚᱫᱟᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱷᱟᱹᱨᱤᱡ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾ ᱢᱩᱪᱟᱹᱫ ᱨᱮ, ᱒᱐᱐᱗ ᱥᱟᱞ ᱨᱮ, ᱨᱚᱛᱞᱚᱢ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱪᱤᱛᱛᱳᱨᱜᱚᱲ ᱫᱷᱟᱹᱨᱤᱡ ᱪᱟᱞᱟᱜ ᱠᱟᱱ ᱞᱟᱭᱤᱱ ᱫᱚ ᱵᱤ.ᱡᱤ. ᱨᱮ ᱵᱚᱫᱚᱞ ᱞᱮᱱᱟ ᱛᱟᱦᱮᱸᱫ ᱾

ᱴᱷᱟᱶ ᱟᱨ ᱱᱚᱠᱥᱟ
ᱟᱡᱽᱢᱮᱨ ᱡᱚᱸᱠᱥᱚᱱ (ᱥᱴᱮᱥᱚᱱ ᱠᱳᱰ: AII) ᱢᱤᱫ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ ᱡᱟᱦᱟᱸ ᱨᱮ ᱯᱮᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱟᱨ ᱥᱚᱦᱚᱨ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱔᱖᱔ ᱢᱤᱴᱚᱨ (᱑,᱕᱒᱒ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ AII ᱠᱳᱰ ᱮ ᱧᱟᱢ ᱟᱠᱟᱫᱼᱟ ᱾ ᱟᱡᱽᱢᱮᱨ ᱨᱮᱱᱟᱜ ᱮᱴᱟᱜ ᱥᱟᱵᱚᱨᱱᱚᱨᱤ ᱥᱴᱮᱥᱚᱱ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱠᱷᱣᱟᱡᱟ ᱜᱟᱨᱤᱵᱽ ᱱᱟᱵᱟᱡᱽ ᱢᱚᱫᱚᱨ ᱡᱚᱸᱠᱥᱚᱱ (MDJN), ᱫᱚᱣᱨᱟᱭ (DOZ), ᱟᱨ ᱟᱫᱚᱨᱥ ᱱᱚᱜᱚᱨ (AHO) ᱾ ᱱᱚᱣᱟ ᱨᱮ ᱢᱤᱫ ᱨᱮᱞᱣᱮ ᱚᱲᱟᱜ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱢᱤᱫ ᱢᱩᱬᱩᱛ ᱠᱟᱹᱢᱤᱦᱚᱨᱟ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ ᱾

ᱪᱟᱸᱜᱟ ᱠᱚ
ᱱᱚᱣᱟ ᱨᱮᱱᱟᱜ ᱮᱛᱚᱢ-ᱯᱟᱪᱮ ᱨᱮ ᱵᱤᱣᱟᱨ, ᱮᱛᱚᱢ ᱨᱮ ᱪᱤᱛᱛᱳᱨᱜᱚᱲ ᱡᱚᱸᱠᱥᱚᱱ, ᱠᱚᱧᱮ ᱨᱮ ᱯᱷᱩᱞᱮᱨᱟ ᱡᱚᱸᱠᱥᱚᱱ ᱟᱨ ᱯᱟᱪᱮ ᱨᱮ  ᱫᱷᱟᱹᱨᱤᱡ ᱵᱨᱚᱰ-ᱜᱮᱡᱽ ᱞᱟᱭᱤᱱ ᱨᱮᱱᱟᱜ ᱯᱩᱱᱭᱟᱹ ᱪᱟᱸᱜᱟ ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

ᱛᱷᱚᱠ:ᱟᱡᱽᱢᱮᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱡᱽᱢᱮᱨ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ